**KUUENDA KOOSSEISU**

**JUHATUSE KOOSOLEKU P R O T O K O L L**

Volikogu saal, 23. mai 2013 nr **39**

Algus kell 14.00, lõpp kell 14.21

Juhatas volikogu esimees Jaanus Karilaid

Protokollis volikogu kantselei juhataja Elvi Puda

Osalesid juhatuse liikmed Kalju Aigro, Toivo Hein, Jaanus Karilaid, Natalia Koropets, Alo Lõps, Siim Saareväli Helle Saarsoo, Mati Seppi

Puudus Ingrid Danilov, Märt Maiste

Kutsutud linnapea Urmas Sukles

Ühehäälselt (poolt 8) kinnitati järgmine päevakord:

1. **Haapsalu Linnavolikogu 31. mai istungi päevakorra projekti koostamine.**

Juhtivkomisjonide ettepanekute põhjal

1. **Informatsioonid.**

Päevakorrapunkt nr 1

Ühehäälselt (poolt 8)

OTSUSTATI esitada volikogule kinnitamiseks päevakorra projekt:

1. **Volikogu liikme Raimond Lunevi arupärimine Lossiplats 6 ja Jaama tn 7 hoonete korratu fassaadi kohta.**

Ettekandja linnapea

1. **Haapsalu Linnavalitsuse konsolideerimisgrupi 2012. aasta majandusaasta aruande kinnitamine.**

Ettekandja linnavalitsus

Kaasettekandja rahanduskomisjon

1. **Loa andmine rahaliste kohustuste võtmiseks.**

Ettekandja linnavalitsus

Kaasettekandja rahanduskomisjon

1. **Haapsalu linna omandis olevale kinnisasjale isikliku kasutusõiguse seadmine AS Eraküte kasuks (Ehte tn ja Karja tn, Haapsalu).**

Ettekandja linnavalitsus

Kaasettekandja kommunaalkomisjon

1. **Haapsalu linna omandis olevale kinnisasjale isikliku kasutusõiguse seadmine AS Haapsalu Veevärk kasuks (Tööstuse tn, Haapsalu).**

Ettekandja linnavalitsus

Kaasettekandja kommunaalkomisjon

1. **Loa andmine vara võõrandamiseks (Kalda tn 3/5 korterid 1, 2, 3 ja 4, Haapsalu).**

Ettekandja linnavalitsus

Kaasettekandja õiguskomisjon

1. **Haapsalu linna omandis olevale kinnisasjale reaalservituudi seadmine kinnistu registriosa nr 2275232 kasuks Lossiplats 3 // Piiskopilinnus.**

Ettekandja linnavalitsus

Kaasettekandja õiguskomisjon

1. **Üldplaneeringut muutva detailplaneeringu algatamine (Kastani tn 28, 30, 36 kruntide vaheline ala, Haapsalu).**

Ettekandja linnavalitsus

Kaasettekandja kommunaalkomisjon

Päevakorrapunkt nr 2

OTSUSTATI:

Juunikuu volikogu istung kutsuda kokku reedel, 21. juunil kell 14.

KUULATI volikogu esimehe Jaanus Karilaiu informatsiooni:

* Innovatsioonikeskus linnavalitsuse soklikorrusel käivitub 1. septembril Angela Leppiku juhtimisel, kes töötab välja kõik olulise.
* 23. juuni Võidupüha paraadile Haapsalusse saabub palju külalisi: EV President, riigijuhid ja 800 kaitseliitlast jpt. Paraad on Raudteejaamas. Pidulik vastuvõtt on Kuursaalis.
* Meie käivitatud uurinule Tallinn-Haapsalu bussi kohta väljumisega Tallinnast kell 23, avaldas oma arvamust 1139 inimest. 60% vastanuist soovis bussi hilist väljumist reedel. Edastasime vastava info Lääne maavanemale palvega selgitada võimalusi.
* Aasta tagasi üllatasime linna esimese klassi õpilasi tasuta nukuteatriga Kärdlast. Sel aastal jätkame ja muudame traditsiooniks. Peetud on läbirääkimised koolide juhtkonnaga ja Haide Männamaaga Tallinnast ning 10. septembril kell 12 saavad esimese klassi õpilased näha teatrisaalis etendust „Piip ja Tuut teatris“. Etenduse hind on 450 + km = 540 + teatrisaal.
* Kuu aega tagasi teatasin teile, et saatsin koos Ants Laikmaa majamuuseumi perenaise pr Eha Nõmmega Tallinna Linnavolikogu esimees Toomas Vitsutile ettepaneku kaaluda kunstipedagoog Ants Laikmaa mälestuse jäädvustust Tallinnas. Saime ka positiivse vastuse. Nüüd on mõte viia teema edasi: Laikmaa võitles Krahviaia eest, et sealset maad ei jagataks elamukruntideks. Tõnis Padu peab mõistlikuks, et Krahviaias võiks olla Haapsalu mälu jaoks Laikmaa monument.

Jaanus Karilaid

Juhataja Elvi Puda

Protokollija